Gerente de ventas-Superior | Khao Lak, Tailandia | Marriott
Ubicación: Khao Lak, Tailandia
Número de Empleo 19164050
Ubicación JW Marriott Khao Lak Resort & Spa, 41/12 Moo 3, Khuk Khak, Takuapa, Phang Nga 82190, Khao Lak, Tailandia, Tailandia VER EN MAPA Mehola ya Thapelo
Ke ka Baka la Eng Batho ba Rapela?
Na go na le Motho yo a Theetšago?
Lebaka Leo Modimo a re Laletšago Gore re Rapele
Thapelo​—Seo e ka go Direlago Sona
Bjale Gona ke Ikwa Nka Thuša ba Bangwe
Na re ka Hwetša Modimo e le ka Kgonthe?
GO DIRIŠA BOHLALE BJA BOGOLOGOLO BOPHELONG BJA MEHLENG YENO
Lebalela ka Bolokologi
Moo Halloween e Thomilego Gona—Beibele e Re’ng ka Yona?
Morokami | October 2015
TABA YA LETLAKALA LA KA NTLE | NA GO RAPELA GO A HOLA?
Thapelo—Seo e ka go Direlago Sona
Pele o ka thoma modiro le ge e le ofe, ka tlwaelo o ka ipotšiša gore: ‘O tla nkhola ka eng?’ Lega go le bjalo, na go botšiša se mabapi le thapelo ke go bontšha boithati? Ga se gore go bjalo. Ka tlhago re nyaka go tseba ge e ba re tla holega. Gaešita le monna yo a lokilego Jobo o ile a botšiša gore: “Ge e ba . . . nka mmitša, na . . . a ka nkaraba?”—Jobo 9:16.
Dihlogong tše di fetilego, re ahlaahlile bohlatse bja gore thapelo ga e fo ba tirelo ya bodumedi goba mohuta o itšego wa kalafo ya tša monagano. Modimo wa therešo o tloga a theetša dithapelo. Ge e ba re rapela ka tsela e amogelegago e bile re rapelela dilo tše di swanetšego, gona o tla di šetša. Ge e le gabotse, o re kgothaletša gore re mmatamele. (Jakobo 4:8) Ka gona, re ka letela’ng ge re ka dira gore thapelo e be karolo ya bophelo bja rena? Anke re hlahlobeng mehola e sego kae feela.
Khutšo ya monagano.
Ge o welwa ke mathata le ditlhohlo bophelong bja gago, na o ikwa o imetšwe ke dipelaelo? Beibele e re kgothaletša gore re ‘rapele ka mehla’ dinakong tše di swanago le tše gomme re ‘tsebiše Modimo dikgopelo’ tša rena. (1 Bathesalonika 5:17; Bafilipi 4:6) Beibele e re kgonthišetša gore ge e ba re ka rapela Modimo, gona “khutšo ya Modimo yeo e fetago kwešišo yohle ya batho e tla diša dipelo tša [rena] le matla a [rena] a monagano.” (Bafilipi 4:7) Re ka hwetša tekanyo e itšego ya khutšo ge re ka tšhollela Tatago rena wa legodimong dilo tšeo di re tshwenyago. Ge e le gabotse, o re kgothaletša go dira sona seo. Psalme 55:22 e re: “Lahlela maima a gago go Jehofa, gomme yena o tla go thekga.”
“Lahlela maima a gago go Jehofa, gomme yena o tla go thekga.”—Psalme 55:22
Batho ba bantši lefaseng ka moka ba ile ba ba le khutšo ye. Hee Ran, wa kua Korea Borwa, o re: “Le ge ke na le mathata a magolo, gateetee ge ke rapela ka ona, ke ikwa ke imologile le gona ke ikwa ke na le matla a go kgotlelela.” Cecilia, wa kua Philippines, o anega ka gore: “Ka ge ke le mma, ke dula ke tshwenyega kudu ka barwedi ba ka le mma wa ka, yoo ga bjale a se sa ntsebago. Eupša ka baka la thapelo, ke kgona go tšwela pele ka bophelo bja ka bja letšatši le letšatši ke sa tshwenyege gakaalo. Ke a tseba gore Jehofa o tla nthuša gore ke ba hlokomele.”
Khomotšo le matla ge o lebeletšane le meleko.
Na o lebeletšane le kgateletšego e šoro, mohlomongwe e le yeo e beago bophelo kotsing goba maemo a šoro kudu? Go rapela “Modimo wa khomotšo yohle” go ka go tlišetša kimologo e kgolo kudu. Beibele e bolela gore o ‘re homotša ditlaišegong tša rena tšohle.’ (2 Bakorinthe 1:3, 4) Ka mohlala, lebakeng le lengwe ge Jesu a be a gateletšegile kudu, o ile “a khunama gomme a rapela.” Mafelelo e bile afe? Beibele e re: “Morongwa yo a tšwago legodimong [o ile] a iponagatša go yena gomme a mo matlafatša.” (Luka 22:41, 43) Monna yo mongwe yo a botegago, e lego Nehemia, o ile a tšhošetšwa ke batho ba babe bao ba ilego ba leka go mo thibela go dira modiro wa Modimo. O ile a rapela ka gore: “Bjale wena Modimo, anke o matlafatše diatla tša ka.” Ditiragalo tšeo di latetšego di bontšha gore Modimo o tloga a ile a mo thuša go fenya poifo ya gagwe gomme a atlega modirong wa gagwe. (Nehemia 6:9-16) Reginald, wa kua Ghana, o hlalosa phihlelo ya gagwe ka thapelo ka gore: “Ge ke rapela, kudukudu dinakong tšeo ke imetšwego ke mathata, ke ikwa ke boditše motho yo a ka nthušago ka bothata bja ka e bile e le yo a kgonthišetšago gore ke se boife selo.” Ee, Modimo a ka re homotša ge re mo rapela.
Bohlale bjo bo tšwago go Modimo.
Diphetho tšeo re di dirago di ka kgoma rena le baratiwa ba rena sa ruri. Re ka dira bjang diphetho tše bohlale? Beibele e re: “Ge e ba mang le mang wa lena a hloka bohlale [kudukudu ge a lebeletšane le meleko], a a tšwele pele a kgopela Modimo, gobane o fa bohle kudu ka ntle le go goboša; o tla bo newa.” (Jakobo 1:5) Ge re ka rapelela bohlale, Modimo a ka diriša moya wa gagwe o mokgethwa go re hlahla gore re dire diphetho tše bohlale. Ge e le gabotse, re ka kgopela moya o mokgethwa ka go lebanya ka gobane Jesu o re kgonthišetša gore “Tate yo a lego legodimong o tla nea . . . moya o mokgethwa go bao ba mo kgopelago!”—Luka 11:13.
Ke ile ka dula ke rapelela tlhahlo ya Jehofa gore ke dire phetho ya maleba.”—Kwabena, Ghana
Jesu le yena o be a bona go nyakega gore a kgopele Tatagwe gore a mo thuše ge a be a dira diphetho tše bohlokwa. Beibele e re botša gore ge a be a nyaka go kgetha banna ba 12 bao e bego e tla ba baapostola ba gagwe, o ile “a fetša bošego ka moka a rapela Modimo.”—Luka 6:12.
Go swana le Jesu, ba bantši lehono ba ile ba kgodišega ka morago ga gore ba bone kamoo Modimo a ilego a arabela ka gona ge ba kgopela gore a ba thuše go dira diphetho tše bohlale. Regina, wa kua Philippines, o hlalosa mathata a fapafapanego ao a ilego a lebeletšana le ona, a bjalo ka go itlhokomela le go hlokomela ba lapa la gagwe ka morago ga lehu la monna wa gagwe, go lahlegelwa ke mošomo le go thatafalelwa ke go godiša bana ba gagwe. Ke’ng seo se mo thušitšego go dira diphetho tše bohlale? O re: “Ke ithekga ka thušo ya Jehofa ka go rapela.” Kwabena, wa kua Ghana, o hlalosa lebaka leo a ilego a kgopela Modimo gore a mo thuše ka gore: “Ke ile ka lahlegelwa ke mošomo wo o nago le tšhelete e ntši wa tša go aga.” Ge a bolela mabapi le ge a be a nagana ka seo a ka se dirago, o re: “Ke ile ka dula ke rapelela tlhahlo ya Jehofa gore ke dire phetho ya maleba.” O oketša ka gore: “Ke tloga ke nagana gore Jehofa o ile a nthuša go kgetha modiro woo o nthušago gore ke itlhokomele moyeng le nameng.” Le wena o ka hwetša tlhahlo ya Modimo ka go rapelela dilo tšeo di ka kgomago tswalano ya gago le yena.
Re ahlaahlile dilo tše sego kae feela tšeo thapelo e ka go direlago tšona. (Bakeng sa mehlala e oketšegilego, bona lepokisi le le rego, “ Mehola ya Thapelo.”) Eupša e le gore o hwetše mehola ye, o swanetše go thoma ka go tseba Modimo le thato ya gagwe. Ge e ba e le seo o se nyakago, re go kgothaletša gore o kgopele Dihlatse tša Jehofa gore di go thuše go ithuta Beibele. * Ye e ka ba kgato ya gago ya pele ya gore o batamele kgauswi le “Mokwi wa thapelo.”—Psalme 65:2.
^ par. 14 Bakeng sa tsebišo e oketšegilego, ikgokaganye le Dihlatse tša Jehofa tša lefelong la geno goba o ye Wepesaeteng ya rena go www.jw.org/nso.
Khutšo ya monagano “Le se ke la belaela ka selo, eupša dilong tšohle tsebišang Modimo dikgopelo tša lena ka thapelo le ka topo gotee le ka go leboga; ke moka khutšo ya Modimo yeo e fetago kwešišo yohle ya batho e tla diša dipelo tša lena le matla a lena a monagano ka Kriste Jesu.”—Bafilipi 4:6, 7.
Khomotšo e tšwago go Modimo “Go tumišwe Modimo le Tatago Morena wa rena Jesu Kriste, Tate wa dikgaugelo le Modimo wa khomotšo yohle, yo a re homotšago ditlaišegong tša rena tšohle.”—2 Bakorinthe 1:3, 4.
Tlhahlo ya go dira diphetho tše bohlale “Ge e ba mang le mang wa lena a hloka bohlale, a a tšwele pele a kgopela Modimo, gobane o fa bohle kudu ka ntle le go goboša; o tla bo newa.”—Jakobo 1:5.
Thušo ya go efoga moleko “Tšwelang pele le rapela gore le se tsene molekong.”—Luka 22:40.
Tebalelo ya dibe ‘Ge setšhaba seo leina la ka le bitšwago go sona se ka ikokobetša, sa rapela, sa nyaka sefahlego sa ka, sa ba sa sokologa ditseleng tša sona tše mpe, gona nna ke tla kwa ke le magodimong, ka se lebalela sebe sa sona.’—2 Dikoronika 7:14.
Tsela ya go thuša ba bangwe “Topo ya moloki e na le matla.”—Jakobo 5:16.
Kgothatšo ge dithapelo di arabja “Jehofa a re go yena [Solomone]: ‘Ke kwele thapelo ya gago le kgopelo ya gago ya gore ke go gaugele yeo o e kgopetšego pele ga ka.’”—1 Dikgoši 9:3.
Ditaba tše Dibotse ke Eng?
Ithute seo se bolelwago ke ditaba tše dibotse, ke ka baka la eng di akgofile, le gona ke eng seo o swanetšego go se dira.
KE BOMANG BAO BA DIRAGO THATO YA JEHOFA LEHONO?
Dihlatse tša Jehofa ke Batho ba Mohuta Mang?
O tseba Dihlatse tša Jehofa tše kae? O tseba’ng ka rena?
October 2015 | Na go Rapela go a Hola?
MOROKAMI October 2015 | Na go Rapela go a Hola?
Na Modimo o na le Leina?